Whitney Houston

Whitney Elizabeth Houston (August 9, 1963 – February 11, 2012) jẹ́ akorin, òṣèré, olóòtú eré, àti ẹlẹ́yinjú-àánú ará Amẹ́ríkà. Arábìnrin yìí tí ìnagijẹ rẹ̀ jẹ́ "Ohùn Náà", jẹ́ ọ̀kan nínú àwọn òṣèré orin gbogbo ìgbà tí ó gbajúgbajà jùlọ, lẹ́yìn tí ó fojú hànde nínú ọ̀pọ̀lọpọ̀ ètò ìgbajúgbajà. Àwọn iṣẹ́ rẹ̀ fojú hànde lórí àtẹ òrin tó gbajúgbajà, àti pé àwọn ìkópa rẹ̀ kópa nínú ìbẹ́níṣòó ẹlẹ́yàmẹ̀yà àti àṣà tó gbajúgbajà. 

Houston gbajúgbajà fún ìgbólohùn rẹ̀, ìdáyàtọ̀ rẹ̀, àtí mímú kí ìlò ọ̀nà orin ẹ̀mí láti fi kọ orin tàkasúfèe. Ní ọdún 2023, ilé-iṣẹ Rolling Stone ṣe àfihàn rẹ̀ gẹ́gẹ́ bí ẹni kejì lórí àtò àwọn olórin olókìkì ìgbàdégbà. Houston ti ta okòólénígba mílíọ̀nù àwo-orin káàkiri àgbáyé, léyìí tó mú un jẹ́ ọ̀kan lára àwọn olórin tó tà jù lágbàáyé, nínú ìtàn. Ó tún rí òkìkí rẹ̀ nípa ṣíṣe olóòtú àti kíkópa nínú àwọn eré àgbéléwò ajẹmọ́-oríṣiríṣi-àṣà. Ìgbéayé àti iṣẹ́ rẹ̀ ti jẹ ohun àmẹ́nubà fún ìkótànjọ àti ìmẹ́nubà lórí ẹ̀rọ amóhùnmáwòrán. 

Houston bẹ̀rẹ̀ orin kíkọ ní New Hope Baptist Church ní Newark, New Jersey, gẹ́gẹ́ bí i ọmọdé, bẹ́ẹ̀ sì ni ó ń kọrin ní ilé-ìwé rẹ̀. Ó jẹ́ ọ̀kan lára àwọn ọmọbìnrin ilẹ̀ Adúláwọ̀ láti farahàn nínú orin tí àkọ́lé rẹ̀ ń jẹ́ Seventeen, lẹ́yìn tí ó ti ṣiṣé módẹ́ẹ̀lì ní ọdún 1981. Pẹ̀lú ìtọ́nisọ́nà alága Arista Records, ìyẹn Clive Davis, Houston tẹwọ́bọ̀wé pẹ̀lú ilé-iṣẹ́ náà ní ọmọdún mọ́kàndínlógún (19). Àwọn orin àkọ́kọ́ rẹ̀ ni Whitney Houston (1985) àti Whitney (1987), tí ó sì tà gan-an lọdún náà. 

Àwọn ìtọ́kasí

Ẹ̀ka:Àwọn òṣeré fílmù ará Amẹ́ríkà
Ẹ̀ka:Àwọn akọrin ará Amẹ́ríkà